UJaphet Mlauzi Wethula Indlikizane Yedlalade
UHwabaraty wethulele uzulu idlalade elibizwa ngokuthi Woza Nhlanhla elivutha amalangabi.
BULAWAYO — Umculi osacathulayo uJaphet “Hwabaraty” Mlauzi wethule okusemthethweni indlikizane yedlalade elibizwa  ngoLwesine ntambama edolobheni lako Bulawayo. Bekukuncane indawo ngoLwesine endaweni ye National Art Gallery esedolobheni lako Bulawayo, lapho izinyane lengonyama uJaphet Mlauzi, yena owaziwa kwezomculo ngegama elithiwa Hwabaraty, abekade ephakulela khona uzulu idlalade lakhe elitsha elivutha amalangabi alethe igama elithiwa . Ijaha lakoMlauzi lona elikhulele elokitshini laseNjube liqeqetshwe ngumculi olodumo uJeys Marabini kusukela ngomnyaka ka 2010 lapho eliqale khona ukusebenza leqembu leKoze Kulunge. “Angilahlekanga ngenxa kaJeys Marabini. Nguye obeyisibonelo esikhulu ekutheni ngihambe ngaluphi unyawo kwezomculo njalo uyangiphathisa ukuba ngenze kanjani njengoba yena engumuntu owahamba phambili.” Kudlalade lakhe leli uHwabaraty usebenze labaculi abagoqela uQeqeshiwe Mntambo, uNoma Nkwali, uSandra Ndebele, uAshleigh Manyakaidze, uPercy, uJeys Marabini, uVusa Mkhaya Ndlovu kanye lo Gazelimnyama laye olilunga leqembu le Kozekulunge njalo abaphathisane kungoma ethiwa Ekhuluma emkhosini wokwethulwa okusemthethweni idlalade lika Hwabaraty, uJeys Marabini uthe yena kwelakhe iqembu abaculi abacathulayo bavele bayaphiwa ithuba lokuba bazimele bodwa. “UHwabaraty ngumfana osenhliziyweni yami kakhulu njalo ngambuza ukuba nxa uJeys Marabini ngeyinye imini engasekho wena uzaziphilisa ngani. Yikhoke ngimtshela ukuba azimele njalo bayakwazi bonke eqenjini lami ukuba akekho umuntu ongaphiwa ithuba.” Lo Jeys Marabini uHwabaraty ucule ingoma okubizwa ngayo idlalade lakhe ethiwa .